UPDATE 16.10: Incendiul s-a extins. Suprafața arsă este de 7000 mp în acest moment, informează Știripesurse. Pompierii se ocupă de localizarea incendiului.
Știrea inițială
Un nou incendiu puternic a izbucnit, miercuri, în Delta Văcărești, din București, informează B1 TV.
Aproximativ 1000 mp sunt afectați de flăcări. Sunt mai multe focare. Pompierii intervin în aceste momente cu 11 autospeciale de stingere.
Eveniment - 20 mar, 19:52
Există pericol de propagare, a mai spus Ioana Constantin, moderatoarea emisiunii Politica Zilei.
Și în februarie a avut loc un incendiu în Delta Văcărești
Ministerul Mediului a emis atunci un comunicat cu privire la incendiul de vegetație din Delta Văcărești. O suprafaţă de 1,5 hectare de teren e afectată. Autoritățile au emis un mesaj RO-Alert. La fața locului a ajuns și echipa de permanență de la Garda Naţională de Mediu.
Anul trecut au mai avut loc și alte incendii în Delta Văcărești
Un incendiu în aceeași zonă a mai fost și anul trecut în vară.
Atunci flăcările s-au extins pe jumătate de hectar, au anunțat reprezentanții ISU București-Ilfov, conform Ziare.com.